**ΕΝΑΣ ΜΕΤΑΜΦΙΕΣΜΕΝΟΣ ΙΟΣ**

Έχω ταξιδέψει σε πολλές περιοχές. Έχω κρατήσει αξέχαστες εμπειρίες.

Ξεκίνησα από την Κίνα....Είμαι ένας ιός πολύ κολλητικός.....ονομάζομαι Κορονοiός!!

Όσοι με βλέπουν απομακρύνονται από κοντά μου, δεν καταλαβαίνω το γιατί. Δε νιώθω κακός, αλλά λένε πως είμαι πολύ επικίνδυνος. Θέλω να παίζω και να κάνω φίλους. Έχω και συγγενείς, τον βήχα και τον πυρετό......

Ο πρώτος μου προορισμός ήταν η Κίνα. Εκεί σταμάτησα να δω το Μέγα Σινικό Τείχος και την Απαγορευμένη Πόλη. Κόλλησα με την αρρώστια μου χιλιάδες ανθρώπους.

Δυστυχώς, πρέπει να σου πω πως, εάν έχεις καρδιακά προβλήματα και άλλα νοσήματα ή γενικά εάν ανήκεις σε ευπαθείς ομάδες, πεθαίνεις πιο εύκολα.

Αυτά τα άτομα ήρθαν σε επαφή με τη μισή Κίνα....Τα κρούσματα χιλιάδες.....

Αλήθεια, δεν μπορώ να το πιστέψω ότι ζω, για να στέλνω τους ανθρώπους σ’ ένα μακρινό ταξίδι δίχως επιστροφή.....

Είμαι τόσο δα μικρούλης και τόσο πολύ επικίνδυνος; Έχω τόση δύναμη και δεν το ξέρω;;;;

Για να καταλάβεις ότι σε κόλλησα, πρέπει να σου έχω προκαλέσει βήχα, πυρετό, δυσκολία στην αναπνοή και αδιαθεσία.

Έτσι, λοιπόν, στην Κίνα έφερα τον πανικό. Κόσμος να κλαίει, γιατροί να μην ξέρουν πώς να γιατρέψουν τους αρρώστους. Μου έκαναν μεγάλη εντύπωση οι στολές τους....Λευκές ολόσωμες και στα πρόσωπα τους μάσκες τεράστιες. Όλοι τους έμοιαζαν ίδιοι. Δεν μπορούσες να τους ξεχωρίσεις.....Πόσο ψυχική δύναμη είχαν αυτοί οι άνθρωποι!.....Πόση βοήθεια έδιναν στους ανθρώπους! Μακάρι να είχα και εγώ τέτοιους ανθρώπους δίπλα μου να με προστατεύουν.

Αχ, όμως, έχω να σας πω και άλλα πράγματα για εμένα....

Πριν από δυο χρόνια συνέβη κάτι πολύ τραγικό. Οι γονείς μου που τους έλεγαν SARS και MERS με είχαν παρατήσει στον δρόμο μόνο μου, δίχως να το μετανιώσουν. Δεν ήξερα τι να κάνω, ήμουν απογοητευμένος από τη συμπεριφορά τους. Ζούσαμε στην πόλη του Πέρα Πέρα. Ο βασιλιάς της πόλης μας, ο Εμετός, που με αηδιάζει, όταν το λέω αυτό το όνομα, είχε διατάξει ότι όποιος από τους ανθρώπους τολμούσε και πατούσε το πόδι του στην πόλη μας θα σκοτωνόταν. Εμένα δε μου άρεσε αυτό. Έτσι και αποφάσισα, αφού με είχαν παρατήσει οι γονείς μου στο δρόμο, να πάω σε ξακουστές χώρες. Γι’ αυτό, όπως σας περιέγραψα, άρχισα με την Κίνα.

Το δεύτερο ταξίδι που έκανα ήταν πολύ μακρινό. Ήταν η Ιταλία...... Εκεί σταμάτησα να δω τον ξακουστό Πύργο της Πίζας και το Κολοσσαίο της Ρώμης.... Ήταν εκπληκτικά αξιοθέατα..... Και όσο εγώ γυρνούσα και έβλεπα όλα τα ωραία της Ιταλίας, τόσο κόσμο κολλούσα με την αρρώστια μου. Κόλλησαν χιλιάδες άτομα.... Πολλοί, δυστυχώς, δεν άντεξαν, έφυγαν....Τα βράδια στην Ιταλία ο κόσμος έβγαινε και χειροκροτούσε, για να πάρει δύναμη. Αχ, μην γελάσετε, και εγώ χειροκροτούσα μαζί τους, ήταν ωραίο παιχνίδι. Έτσι φαινόταν στα δικά μου παιδικά μάτια.....όμως στα δικά τους υπήρχε πόνος και θλίψη. Δεν ήξερα τι να κάνω. Δεν έπρεπε να ταξιδέψω πουθενά αλλού. Όμως το έκανα και έφτασα στην Ελλάδα. Εκεί είδα την Ακρόπολη, τον Παρθενώνα και φυσικά δε θα άφηνα τον Λευκό Πύργο.

Πέρασα υπέροχα βλέποντας αξιοθέατα.

Δεν μπορώ να σας περιγράψω το πόσο ανακουφίστηκα που έφυγα από την πόλη του Πέρα Πέρα.

Στην Ελλάδα, όμως, το κακό δεν άργησε να γίνει. Κόλλησαν πολλοί. Σκότωσα και εκεί ανθρώπους και τα κρούσματα ήταν πολλά και ο φόβος των ανθρώπων μεγάλος. Πόσο θλίψη έσπειρα, Θεέ μου!!!!

Όμως, εκεί πολύ γρήγορα ο κόσμος δεν έβγαινε, έμενε στα σπίτια και εγώ πώς θα έκανα φίλους;;;; Άρχισα να μην κολλάω σε πολλούς. Τι θα έκανα τώρα άραγε;;; Περίμενα αυτούς τους λίγους που έβγαιναν για ψώνια να τρέξω επάνω τους....Οι γιατροί και οι ειδικοί τους συμβούλεψαν σωστά, τους έδειξαν τον τρόπο να απαλλαγούν από εμένα. ΜΕΝΟΥΜΕ ΣΠΙΤΙ, φώναζαν όλοι. Πίστευα πως η Ελλάδα θα είναι ο τελευταίος μου προορισμός ,αλλά έφτασα και Γερμανία, Ισπανία αλλά μέχρι και Αγγλία και, δυστυχώς, έκανα μεγάλο κακό και εκεί. Ο ουρανός γέμισε με αγγέλους. Και συνέχισα και σε όλα τα κράτη της Ευρώπης....Τελικά ο προορισμός μου ήταν να στέλνω ανθρώπους κοντά στον Θεό.

Και τώρα ήρθε η ώρα να σας αποκαλύψω το μυστικό μου.

Οι γονείς μου ο MERS και η SARS ήταν οι κακοί ιοί που σκότωσαν χιλιάδες ανθρώπους το 2012 και 2003 αντίστοιχα. Παντρεύτηκαν και έτσι γεννήθηκα εγώ, για να προκαλέσω όλο αυτόν τον πόνο που σας διηγήθηκα. Νιώθω σαν ένα πληγωμένο παιδί που δεν έχει φίλους. Προσπαθούσα να κολλήσω επάνω τους, για να γίνουμε φίλοι, αλλά μάλλον δε βρήκα τον σωστό τρόπο. Κανείς δε με ήθελε.....Όλοι μιλούσαν για εμένα με τα χειρότερα λόγια. Πολλά βράδια κάνω βόλτα στους άδειους δρόμους των διαφόρων χωρών και σκέφτομαι πώς έφτασα εγώ, ένα παιδί μικρό να κάνω με τόσο γρήγορο και άσχημο τρόπο, κακό σε τόσους ανθρώπους. Και, δυστυχώς, στο μυαλό μου έρχεται πάντα η ίδια απάντηση: <<Φταίνε οι γονείς μου>>. Αν με είχαν προστατέψει, αν με αγαπούσαν, αν μου έδειχναν τον σωστό τρόπο να ζω, τότε όλα θα ήταν διαφορετικά. Όμως, εγώ δεν είχα σωστά παραδείγματα, για να μπορώ να ακολουθήσω τον σωστό δρόμο.

Και έτσι οι μέρες περνούσαν, οι εβδομάδες, οι μήνες, όταν ξαφνικά είδα ανθρώπους να κυκλοφορούν, να χαίρονται, να βγαίνουν στις καφετέριες και να έχουν ένα χαμόγελο μέχρι τα αυτιά. Πήραν όλοι καθαρό αέρα. Αέρα της φύσης. Όμως απόρησα με όλο αυτό. Γιατί όλοι χαίρονται, ενώ εγώ ακόμη ζω;;;;

Ξαφνικά μαθαίνω ότι εξασθένησε η δύναμή μου πάνω στους ανθρώπους και ότι σύντομα βγαίνει το εμβόλιο που θα τους προστατεύει, ώστε να μη χάνουν τη ζωή τους εξαιτίας μου.

Ευχάριστα, λοιπόν, νέα για τους ανθρώπους. Με ΝΙΚΗΣΑΝ επιτέλους!!!!

 Εγώ, ο ΑΟΡΑΤΟΣ ΕΧΘΡΟΣ τους, δε θα υπάρχω πια. Τελικά κατάλαβα ότι ήμουν ΚΑΚΟΣ.